Jehofa o ne a nonotsha June jang gore a kgone go boela kwa go ene? O tlhalosa jaana: “Ke ne ka nna ke rapela Jehofa, ke mo kopa gore a nthuse mme ngwetsi ya me e ne ya mpolelela gore go tla nna le kopano ya potologo mo toropong ya rona. Ke ne ka dira tshwetso ya gore ke ye kopanong eo letsatsi le le lengwe. Ruri go ne go itumedisa tota go boa ke kopana gape le batho ba ga Jehofa! Kopano eo e ne e le kgothatso e ke sa bolong go e emela. Gone jaanong, ke direla Jehofa gape ke itumetse. Botshelo jwa me bo na le bokao go feta pele. Jaanong go feta le fa e le leng pele, ke a itse gore ke tlhoka bakaulengwe le bokgaitsadi ba me e bile ke tlhoka go amogela thuso ya bone. Ke leboga gore go ne go sa ntse go na le nako ya gore ke boe.”